POETA, FILOLGU, FOLKLORISTA U GRAMMATIKU F'GĦELUQ IT-80 SENA TIEGĦU Ta' KARMENU VASSALLO u għażeb bħal min għanna f'ġiehu dan, irżin fil-ħsieb u l-kitba tfuħ bħar-rand u r-riħan; għannej il-bdiewa ta' żmien ilu, meta Malta mirhuna ssallbet biex infdiet; mgħallem mill-kbar ta' Lsienna li bih Artna stagħniet; Ninu Cremona, li fuq ġbinu l-bewsa ta' Mejju tmenin darba ħass tistrieħ, jibqa' żagħżugħ għax sninu m'humiex weraq mar-riħ. Għażiż u safi jibqa' jdoqq f'widnejja leħen min għanna ta' din l-Art is-sebħ midmum ma' qdumijietha, maħsul bid-demm tar-rebħ. Għażiż u mbierek ikunilna dejjem min sħiħ ħadem għall-Malti u raddlu ġid; min lil Mikiel Vassalli tah il-ħajja mill-ġdid. Bħar-ruħ li ma tixjieħx u lanqas togħkos hi qalb il-ftit mill-kotra magħżulin, fosthom Ninu Cremona li l-lum jagħlaq tmenin. IL-MALTI Matul dil-mixja twila twila t'għomru, hu ra ħġejjeġ bla għadd jaqbdu u jintfew; ra ħafna qlub jinħarqu b'nirienhom u jinħlew. Imra'huwa ma nħaraqx u anqas ma. nħela. Ħili u qalbieni, rebaħ kull tfixkil. Għadu tal-Għajb u d-Dnewwa, — taħt l-ebda riħ ma jmil. Miblugħ u mnixxef bil-Progress tax-Xjenza, bil-ħafna oqmra mill-art mibżuqa 'l fuq, bil-jeżs u l-guided missiles — l-iġded għodod fis-suq; imreżżaħ b'qabda Teddij-bojs u ksuħa ta' bniet bil-jeans u prieper lewn il-qroll, bid-daqq tal-jazz imtarrax u l-qbiż tar-rock 'm' 1oll; qadim u ġdid, midħla tal-lum u l-bieraħ (għalkemm jara w-iħoss bil-kbir fl-irqiq), ma jfixklu xejn, u jibqa' għaddej għal għonq it-triq; għaddej imaħħaħ fuq tfulitu, meta waqtiet xi Zeppelin bil-gass minfuħ kien jidher jaqsam l-airu, u jħares lejh miblugħ kulħadd — in-nisa b'dawk id-dbielet tkarkar ma' l-art, l-irġiel bil-gliezet tal-fustan, it-tfal ħafjin, bla skola — min kiebi, min ferħan. Kollox tbiddel il-lumi Tbiddlu drawwietna. Il-faqar naqas, waqt li l-biża' żdied. Ir-radju u t-televiston daħlu fi rħula u bliet. -—zz——-—-—Wz——— Dan kollu rah Ninu Cremona, u ġarrbu. X'għad jara aktar tul ħajtu ma nafux. J'Alla għomru jżid joktorlu, u saħħtu ma tonqsux l Ikun x'ikun, dan l-iben kbir ta' Malta mhux ser isib tmiem ħajtu fit-tebut; leħnu jibqa' fi Lsienna, B'danakollu l-lum, b'xhieda ta' għożża u qima, għax tabilħaqq inħoss li hemm għalfejn, għarkubbtejja quddiemu,